Alf Gunnestad

Alf Gunnestad (født 17. mai 1904 i Våle, død 15. august 1987 på Bekkestua) var flypioner og senere distriktsjef for flykontrollen på Østlandet (Fornebu)

Gunnestad ble utdannet til flyger ved Hærens flyveskole på Kjeller i 1925, og fikk trafikkflygersertifikat i 1927.Flyvningen - det moderne eventyr. Jon Tvedte, 1958, side 274 og fløy senere nattpostruten til København. Han deltok som flyger under Thorshavnekpedisjonen til Lars Christensen i 1933/34 og Gunnestadbreen i Dronning Maud Land er oppkalt etter han.
Under annen verdenskrig var han aktiv i motstandsbevegelsen og rømte i februar 1945 til Sverige. Han jobbet der for norske politistyrker og ble leder for den norske forlegningen UlvsundaAlf Gunnestad - Flypioner. Rob J. M. Mulder, 2017, side 88-92. Etter krigen var han ansatt i Luftfartsdirektoratet som distriktsjef.

Gunnestad var aktiv i luftsportsvirksomheten, fikk Norsk Aero Klubbs hederstegn, i 1969 og virket som frivillig instruktør for ungdom som ønsket å ta flysertifikat.

 Referanser 


Eksterne lenker
Alf Gunnestad fløy for Allers Flyveklubb. Bilde fra Digitalt Museum
Alf Gunnestad - Flypioner, Rob J.M. Mulder, 2017

Kategori:Norske flyvere
Kategori:Fødsler i 1904
Kategori:Dødsfall i 1987